Komisijos reglamentas (EB) Nr. 1252/2001
2001 m. birželio 26 d.
iš dalies keičiantis Reglamentą Nr. 1445/76, apibrėžiantį įvairias Lolium perenne L. veisles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1971 m. spalio 26 d. Tarybos reglamentą (EEB) Nr. 2358/71 dėl bendro sėklos rinkos organizavimo [1] su paskutiniais pakeitimais, padarytais Reglamentu (EB) Nr. 2371/2000 [2], ypač į jo 3 straipsnio 5 dalį,
kadangi:
(1) Komisijos reglamente (EEB) Nr. 1445/76 [3] su paskutiniais pakeitimais, padarytais Reglamentu (EB) Nr. 1389/2000 [4], yra išvardytos labai atsparios, vėlyvosios arba vidutinio vėlyvumo Lolium perenne L. veislės ir mažo atsparumo, vidutinio vėlyvumo, vidutinio ankstyvumo arba ankstyvosios Lolium perenne L. veislės, kaip apibrėžta nuostatose, patvirtintose remiantis Reglamento (EEB) Nr. 2358/71 3 straipsnio 5 dalimi.
(2) Nuo paskutiniojo Reglamento (EEB) Nr. 1445/76 pataisymo tam tikrų Lolium perenne L. veislių sertifikuota sėkla jau nebeprekiaujama, o rinkoje pasirodė kitų veislių sertifikuota sėkla ir pirmą kartą ja bus prekiaujama 2001-2002 prekybos metais. Be to, klasifikavimo kriterijų taikymas kai kurioms Lolium perenne L. veislėms nulėmė jų įtraukimą į pirmiau minėtus sąrašus. Todėl reikėtų atitinkamai pakeisti Reglamento (EEB) Nr. 1445/76 priedus.
(3) Šiame sprendime numatytos priemonės atitinka Sėklos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1445/76 I ir II priedai pakeičiami šio reglamento priedu.
2 straipsnis
Šis reglamentas įsigalioja 2001 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. birželio 26 d.